秦女吹箫云雾鬟,越娥拂舞锦斓斑。
龙须席上九鸾下,玳瑁帘中双燕闲。
帘开翠幕黄金屏,含娇含态斗娉婷。
夜夜芙蓉人似玉,朝朝兰茝酒如渑。
新年相赠同心结,元夕争悬长命灯。
不道人间有失路,惟知天上会双星。
月明光光恒在天,人生岂得长相怜。
忧愁抑郁春生草,富贵繁华东逝川。
休言豪焰凌百代,休言娇宠无时改。
凤凰抛却万年枝,雎鸠留下长生海。
风流袅那片时春,飞燕不来宫草新。
请看废苑荒台曲,月夜精灵梦着人。
何人斩伐到修篁,常忆兵戈一惨伤。
一垒鹤飞君子化,九渊蛇蛰哲人藏。
风雷马策生麟角,晓暮鲛珠上颖芒。
蝉腹俄抽青玉剑,虎皮初解绿沉枪。
锦绷天分龙儿抱,翠尾风吹凤子翔。
鸟乐巢深枝接叶,莺啼日静粉飘香。
吟哦已有笙竽答,爱惜曾经尺寸量。
醿入声柔千佩缓,月明影立万夫长。
手亲拔尽沿根草,眼见参过覆顶杨。
清綍一窗堪把卷,寒侵三伏拟移床。
即今深匿从嗔客,依旧浓阴覆野塘。
物理细推消复长,但留根柢耐痍疮。
野棠开尽飘香玉,细柳新蒲为谁绿。
忽忽穷愁泥杀人,逢人更唱相思曲。
尝闻乐府牡丹芳春来,一城人若狂。
我今日日被花恼,毋乃花淫如洛阳。
吴中三月花如绮,百品千名斗奇靡。